PTT-BCP ลดราคาน้ำมันเบนซิน 30 สต. เว้น E85 ลด 20 สต. มีผลพรุ่งนี้
PTT-BCP ลดราคาน้ำมันกลุ่มเบนซิน 30 สต./ลิตร เว้น E85 ลด 20 สต./ลิตร มีผลพรุ่งนี้ (30 ธ.ค.) เวลา 05.00 น. เป็นต้นไป
29 ธ.ค. 2560

บริษัท บมจ.ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP แจ้งปรับลดราคาขายปลีกน้ำมันกลุ่มเบนซิน ลิตรละ 30 สตางค์ ยกเว้น E85 ปรับลดลง 20 สตางค์ ส่วนน้ำมันดีเซล ยังคงเดิม โดยมีผลตั้งแต่เวลา 05.00 น. วันพรุ่งนี้ (30 ธ.ค.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมัน PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 35.06 บาท, แก๊สโซฮอล์ 95 ลิตรละ 27.95 บาท, แก๊สโซฮอล์ 91 ลิตรละ 27.68 บาท, E20 ลิตรละ 25.44 บาท, E85 ลิตรละ 20.64 บาท ส่วนดีเซล ลิตรละ 27.19 บาท (ราคานี้ยังไม่รวมภาษีท้องที่ของแต่ละจังหวัด)